
A piemonti nyelv (saját elnevezése Piemontéis, kódja ISO 639- 
3 pms) 1981 óta kisebbségi nyelvként elismert, valamint az 
UNESCO által veszélyeztetett nyelvként tartja számon. A 
piemonti egy nyugati újlatin nyelv, amely az Észak- 
Olaszországban beszélt galloitáliai nyelvek csoportjához 
tartozik. Egyes kutatók szerint a piemonti átmenetet képez a 
galloitáliai és galloromán nyelvek között. A magánhangzók és 
mássalhangzók gazdagsága, a morfológiai és lexikai 
jellegzetességei egyértelműen megkülönböztetik az olasztól. 

A regionális vagy kisebbségi nyelvek európai kartája 1. cikke - 
mely szerint „a regionális vagy kisebbségi nyelvek kifejezés 
alatt azon nyelvek értendők, amelyeket valamely állam olyan 
polgárai hagyományosan használnak, akik az állam fennmaradó 
népességénél számszerűen kisebb csoportot alkotnak, és 
amelyek különböznek ezen állam hivatalos 
nyelvétől/nyelveitől, azonban ez nem foglalja magába sem az 
állam hivatalos nyelvének/nyelveinek dialektusait, sem a 
bevándorlók nyelveit” - értelmezésében a piemonti regionális 
nyelvnek tekintendő. 

A piemonti nyelv újlatin eredetű, a latinból alakult ki, és 
Piemont római okkupációjakor kelta-ligur hatások érték, majd 
később szókincsére elsősorban az olasz, a francia, a 
frankoprovanszál, az okcitán, a német, valamint kisebb 
mértékben az arab és a spanyol hatott. 

A piemonti írásbeliség a 12. század óta létezik, de fejlődésének 
csúcspontját az 1800-as években élte, amikor regények, 
tragédiák, és epikus művek is születtek piemontiul. 

A piemonti nyelvnek három dialektusát különböztetjük meg: 

■ nyugati piemonti 

■ keleti piemonti 

■ canavese 

A tartományvezetés komoly erőfeszítéseket tett arra, hogy a 
2006-os torinói téli olimpián hivatalosan használt nyelv 
lehessen a piemonti, de nem jártak sikerrel. 


Eltérések az olasz nyelvtől 

A piemonti nyelvben a latin nyelv jóval nagyobb fokú 
alterációját vehetjük észre, mint az olaszban. Megállapítható, 
hogy a piemonti szavak rövidebbek (pl. piemontiul fnoj, maslé, 
plé, taié, ami olaszul finocchio, macellaio, pelare, tagliare, 
amely szavak latin eredetijei a fenuculum, camellarius, pilare, 
taliare). A piemontiban kilenc magánhangzó van (i o e/é éu eu 
é a ö), ezek közül háromnak nincs megfelelője az olasz 
nyelvben. Bizonyos szavak, amelyek az olaszban hímneműek, a 
piemontiban nőneműek: la fior (il fiore), la sál (il sale), la mel 
(il miele) stb. A hímnemű főneveknek a piemontiban nincs 
többes számú alakjuk, kivéve azokat, amelyek -l 
mássalhangzóval végződnek. Az r hang kiejtése franciás 
raccsolás, az ottaniak az olaszt is jellemzően így beszélik. 

Lásd még 

■ A piemontiról piemontiul (http://www.piemont.org/) 

■ Bevezetés a piemontiba és linkgyűjtemény (http://bert 

ola.eu/piemonteis/) 

A Wikimédia Commons tartalmaz 
Piemontéis témájú 
médiaállományokat. 


Fordítás 


■ Ez a szócikk részben vagy egészben a Lingua piemontese című olasz Wikipédia-szócikk 
fordításán alapul. Az eredeti cikk szerkesztőit annak laptörténete sorolja fel. 


A lap eredeti címe: „https://hu.wikipedia.org/w/index.php?title=Piemonti_nyelv&oldid=20644704” 


A lap utolsó módosítása: 2018. november 13., 20:26 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 



















